Нехта назваў канфлікт у Курапатах фабрыкай клішэ. Не ведаю, што меў на ўвазе аўтар, але калі ставіць паводле падзеяў у Курапатах драму, то ўпор меў бы быць на тое, што абодва бакі (а іх два як мінімум) адзін аднаго не чуюць. Або размаўляюць на розных мовах, кідаюцца брудам і праклёнамі ў твар апанента. З аднаго боку – злачынная ўлада ды інвестар-гіпнатызёр, з іншага – актывісты са светлымі тварамі.